Liderul de la Kiev i-a îndemnat pe etnicii ucraineni să voteze pentru partidele pro-europene din Republica Moldova, la alegerile din 30 noiembrie.

În replică, premierul moldovean, Iurie Leancă, a rostit câteva cuvinte în limba ucraineană.

„Stimaţi prieteni, sunt foarte bucuros cu ocazia acestei vizite pe acest frumos meleag, Republica Moldova. Am o mare plăcere de a mă afla astăzi aici, alături de dumneavoastră, într-un cerc călduros de prieteni. Mă simt ca acasă!”, a spus Petro Poroşenko, preşedintele Ucrainei, la Bălți.

Petro Poroşenko a copilărit în oraşul Tighina, din Republica Moldova, unde a învăţat limba română, pe care o vorbeşte când are ocazia. Luna trecută, el s-a adresat în română locuitorilor din oraşul Cernăuţi din Ucraina.